CELEX: 62016TA0260
Language: el
Date: 2018-09-25 00:00:00
Title: Υπόθεση T-260/16: Απόφαση του Γενικού Δικαστηρίου της 25ης Σεπτεμβρίου 2018 — Σουηδία κατά Επιτροπής (ΕΓΤΕ και ΕΓΤΑΑ — Δαπάνες που αποκλείονται από τη χρηματοδότηση — Αποσυνδεδεμένες άμεσες ενισχύσεις — Επιτόπιοι έλεγχοι — Τηλεπισκόπηση — Εκτίμηση των παραγόντων κινδύνου — Διορθωτικά μέτρα τα οποία οφείλει να λάβει το ενδιαφερόμενο κράτος μέλος — Εκτίμηση της οικονομικής ζημίας — Αναλογικότητα)

12.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 408/47
            
         
      Απόφαση του Γενικού Δικαστηρίου της 25ης Σεπτεμβρίου 2018 — Σουηδία κατά Επιτροπής
      (Υπόθεση T-260/16) (1)
      
      ((ΕΓΤΕ και ΕΓΤΑΑ - Δαπάνες που αποκλείονται από τη χρηματοδότηση - Αποσυνδεδεμένες άμεσες ενισχύσεις - Επιτόπιοι έλεγχοι - Τηλεπισκόπηση - Εκτίμηση των παραγόντων κινδύνου - Διορθωτικά μέτρα τα οποία οφείλει να λάβει το ενδιαφερόμενο κράτος μέλος - Εκτίμηση της οικονομικής ζημίας - Αναλογικότητα))
      (2018/C 408/59)
      Γλώσσα διαδικασίας: η σουηδική
      
         Διάδικοι
      
      
         Προσφεύγον: Βασίλειο της Σουηδίας (εκπρόσωποι: αρχικώς L. Swedenborg, A. Falk, N. Otte Widgren, C. Meyer-Seitz και U. Persson, εν συνεχεία L. Swedenborg, A. Falk και C. Meyer-Seitz)
      
         Καθής: Ευρωπαϊκή Επιτροπή (εκπρόσωποι: Δ. Τριανταφύλλου και K. Simonsson)
      
         Παρεμβαίνουσα υπέρ του προσφεύγοντος: Τσεχική Δημοκρατία (εκπρόσωποι: M. Smolek και J. Vláčil)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής αποφάσεως (ΕΕ) 2016/417 της Επιτροπής, της 17ης Μαρτίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2016, L 75, σ. 16), κατά το μέτρο που αφορά τις αποσυνδεδεμένες άμεσες ενισχύσεις που καταβλήθηκαν στο Βασίλειο της Σουηδίας για ποσό συνολικού ύψους 8 811 286,44 ευρώ για το έτος υποβολής αιτήσεων 2013 και, επικουρικώς, τη μείωση, σε ποσό ύψους 1 022 259,46 ευρώ, του ποσού των εν λόγω αποσυνδεδεμένων άμεσων ενισχύσεων που αποκλείστηκε από τη χρηματοδότηση.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την εκτελεστική απόφαση (ΕΕ) 2016/417 της Επιτροπής, της 17ης Μαρτίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), κατά το μέρος που αφορά τις αποσυνδεδεμένες άμεσες ενισχύσεις που καταβλήθηκαν στο Βασίλειο της Σουηδίας, συνολικού ύψους 8 811 286,44 ευρώ, για το έτος υποβολής αιτήσεων 2013.
               
            
                  2)
               
               
                  Καταδικάζει την Ευρωπαϊκή Επιτροπή στα δικαστικά της έξοδα, καθώς και στα δικαστικά έξοδα του Βασιλείου της Σουηδίας.
               
            
                  3)
               
               
                  Η Τσεχική Δημοκρατία φέρει τα έξοδά της.
               
            
         (1)  EE C 305 της 22.8.2016.